ועדת הכספים, כנסת 19, פרוטוקול מספר 181, 2013-10-08 12:00

ניסן סלומינסקי: אני פותח את ישיבת ועדת הכספים.

ניסן סלומינסקי: על סדר-היום: שינויים בתקציב לשנת 2013.

יעקב ליצמן: יש לי הצעה לסדר.

יעקב ליצמן: אדוני היושב ראש.

יעקב ליצמן: אתמול אחר הצהריים קראתי את המסמך של היועץ המשפטי לממשלה לשר האוצר.

יעקב ליצמן: קראתי בו 3-4 עמודים ואני רוצה להגיד לך שיש שם דברים מדהימים.

זהבה גלאון: אתה יכול להגיד על מה המסמך?

יעקב ליצמן: אני יכול להעביר לכם.

יעקב ליצמן: אתמול פורסם בעיתון "הארץ" שהיועץ המשפטי כתב מכתב של מומחה שהעלימו נתונים בהצבעה על תקציב.

יעקב ליצמן: ברשותכם, אני אקרא את המסמך.

יעקב ליצמן: אני אסביר שני דברים.

יעקב ליצמן: א', בהרשאות להתחייב יש כל מיני דברים שלא הודיעו לממשלה, שזה חלק מהתקציב.

יעקב ליצמן: אנחנו יודעים שהרשאה להתחייב נרשם כמו הצעה.

יעקב ליצמן: שגית, זה נכון?

יעקב ליצמן: אני צריך אותך.

<שגית אפיק: אני איתך.

יעקב ליצמן: אולי תסביר אתה.

יעקב ליצמן: אני מבקש 5 דקות דיון.

יעקב ליצמן: הוא כתב מכתב חמור לשר האוצר.

יעקב ליצמן: אני אומר שזה חמור.

יעקב ליצמן: אתה יודע מה?

יעקב ליצמן: לא אני אומר שזה חמור, הוועדה תחליט.

ניסן סלומינסקי: מה המשמעות?

יעקב ליצמן: אני רוצה שני נתונים לפני ההצבעות.

יעקב ליצמן: אני מבקש שהוא יסביר את תוכן המכתב.

יעקב ליצמן: מותר לוועדה לדעת, זה לא סודי.

ניסן סלומינסקי: זה לגבי הנושא שלנו?

יעקב ליצמן: אני רוצה נתונים בעקבות המכתב שלו.

יעקב ליצמן: אני אסביר אחר-כך.

ניסן סלומינסקי: בגלל זה אי-אפשר לעשות העברות כספיות?

יעקב ליצמן: לא אמרתי את זה.

ניסן סלומינסקי: אם זה לא קשור להעברות אז זה לא עכשיו, אני אזמין אותו בשבוע הבא.

יעקב ליצמן: זה חלק מהדיון התקציבי.

יעקב ליצמן: אתה מבקש העברות ואני לא יודע מה המצב של התקציב.

יעקב ליצמן: אני לא יודע אם אני יודע את כל הנתונים.

יעקב ליצמן: לדעתי העלימו מאיתנו.

יעקב ליצמן: יש גם שאלה משפטית בעקבות מה שהוא יסביר.

יעקב ליצמן: הוא יושב כאן, תיתן 5 דקות.

ניסן סלומינסקי: בסדר, אבל קצר.

זהבה גלאון: יכול להיות שאי-אפשר לדון בהעברות תקציביות.

יעקב ליצמן: יכול להיות, נשמע מה שהוא כתב.

<אבי ליכט: אני נפלתי הנה בטעות כי הייתי בדיון אחר.

<אבי ליכט: אני לא רוצה להיגרר לויכוח הפוליטי.

יעקב ליצמן: זה לא פוליטי.

יעקב ליצמן: אני הבנתי שהמכתב ששלחת זה פוליטי?

<אבי ליכט: אני לא אמרתי.

<אבי ליכט: אמרתי שכל הקונסטלציה עכשיו, לא הייתי רוצה להיכנס אליה.

<אבי ליכט: אני מוכן להסביר את מה שעשיתי.

<אבי ליכט: קודם כל, אני לא רואה את זה כמכתב חמור.

<אבי ליכט: אני יודע איך זה פורסם ואיך זה יצא.

<אבי ליכט: יש תהליך קבוע של הפקת לקחים מאירועים של תקציב.

<אבי ליכט: מתקציב לתקציב התהליך הולך ומשתפר.

<אבי ליכט: פנה אלינו מנכ"ל משרד השיכון וביקש לבחון שורה של שאלות ובעיות שהוא חושב שנפלו בתקציב.

<אבי ליכט: כתוצאה מהדבר הזה קיימתי אצלי ישיבה יחד עם אנשי משרד האוצר.

<אבי ליכט: חלק מהדברים חשבנו שאין להם מקום, חלק מהדברים לא היו משפטיים.

<אבי ליכט: נשארו מספר סוגיות שחשבנו שנכון וכדאי לשפר לתקציב הבא.

<אבי ליכט: הדבר נעשה בשיתוף עם משרד האוצר.

<אבי ליכט: משרד האוצר הוא חלק מהתהליך.

<אבי ליכט: אני לא נזפתי בהם ולא אמרתי להם שום דבר.

יעקב ליצמן: לא אמרתי את זה.

<אבי ליכט: אני גם לא חושב שכתוצאה מהדבר הזה נפל פגם משפטי בהצעת החוק של התקציב שעברה.

<אבי ליכט: בסוף, התקציב שהובא בפני הכנסת היה תקציב מלא.

<אבי ליכט: אני לא חושב שהדברים שאמרתי רלוונטיים להעברות בין התקציב.

<אבי ליכט: הן כן מציבים שורה של שאלות, כדי שיחד עם משרד האוצר, לקראת התקציב הבא, אפשר יהיה לשפר את זה.

<אבי ליכט: כך אני רואה את זה, עבודת מטה משותפת של כל משרדי הממשלה כדי שהתקציב הבא יהיה תקציב שתהליך העבודה עליו יהיה יותר מושכל.

סתיו שפיר: אבי, אבל לא על הסוגיה הזאת אנחנו מדברים.

סתיו שפיר: אנחנו מדברים על סוגיה אחרת.

יעקב ליצמן: אני מבקש שתגיד את שתי הנקודות שכתבת, שהוועדה תדע אם זה חמור או לא חמור.

יעקב ליצמן: אני מסכים איתך שאתה מומחה.

יעקב ליצמן: רק תגיד מילה אחת - - -

ניסן סלומינסקי: אני לא רוצה דיון שלם.

ניסן סלומינסקי: רצינו חוות דעת שלו - - -

יעקב ליצמן: הוא לא אמר מה הבעיה.

יעקב ליצמן: הוא מצא שתי בעיות אז שהוא יגיד.

יעקב ליצמן: למשל, הרשאה לחייב העלימו מהממשלה.

יעקב ליצמן: אני מצביע על הרשאה להתחייב בכל העברה תקציבית.

יעקב ליצמן: הסתירו את זה מאיתנו, הסתירו את זה מוועדת הכספים.

יעקב ליצמן: זה לא חוקי.

ניסן סלומינסקי: אבי, חוות הדעת שלך גורמת לזה שאנחנו לא יכולים לדון בנושא של הרשאות, שהן לא חוקיות או משהו כזה?

<אבי ליכט: אני לא חושב.

ניסן סלומינסקי: מגיש הדוח חושב שלא.

יעקב ליצמן: עם כל הכבוד, הוא לא יכול להגן עלי.

יעקב ליצמן: אני חייב להצביע.

יעקב ליצמן: אני לא מוכן להצביע אם העלימו ממני נתונים של הרשאה להתחייב.

יעקב ליצמן: אני לא מוכן להצביע אם יש הסכמים סודיים בין משרדי ממשלה שלא הציגו את זה בממשלה ולא העבירו את זה במליאה.

יעקב ליצמן: אני רוצה לדעת חוות דעת של היועצת המשפטית של הוועדה.

יעקב ליצמן: למה מפלגות צריך להניח ולמה בין ממשלה לא צריך להניח.

<אבי ליכט: תן לי להסביר בכמה מילים.

<אבי ליכט: אני מדבר על הרשאה להתחייב.

<אבי ליכט: על-פי הפרוצדורה, שלפי מה שהוסבר לי היתה קיימת מאז ומעולם, החלק של הרשאה להתחייב, הממשלה הסמיכה את שר האוצר להכניס את זה להצעת התקציב.

<אבי ליכט: הממשלה הסמיכה את שר האוצר לשלב את ההרשאות להתחייב במסגרת הצעת חוק התקציב שהובאה בפניכם.

<אבי ליכט: הטענה שהיתה אמרה, שלא נכון בחלק מהמשרדים, לא להציג את זה כבר בליל התקציב, שהממשלה תצביע על זה ושזה לא יבוא ישר אל תוך הצעת החוק.

<אבי ליכט: אגב, ההצעה שלי יחד עם משרד האוצר היא לבחון את האפשרות שבתקציבים הבאים הרשאות להתחייב לא יהיו הסמכה כללית לשר האוצר לקבוע את זה ולהכניס את זה לתוך חוק התקציב אלא שהממשלה כבר תצביע עליה.

<אבי ליכט: בפועל, כפי שאני מבין, זה נכנס לחוק התקציב וזה הובא בפניכם.

יעקב ליצמן: איפה זה הובא בפנינו?

<אבי ליכט: בהצעת חוק התקציב.

יעקב ליצמן: אנחנו לא יודעים.

יעקב ליצמן: למשל, את יודעת כמה ההרשאה להתחייב?

יעקב ליצמן: לא.

ניסן סלומינסקי: היא לא זוכרת בעל-פה.

<שגית אפיק: אבי מתייחס לשלב של הממשלה כשהוא אומר שזה לא הוצג.

יעקב ליצמן: אבל אם הממשלה לא אישרה את זה אז זה לא חוקי.

<שגית אפיק: אבל שר האוצר הביא את זה בהצעת חוק התקציב.

<שגית אפיק: .

יעקב ליצמן: הכנסת מאשר רק אחרי שהממשלה אישרה.

יעקב ליצמן: הממשלה לא אישרה את זה.

<אבי ליכט: החוק היה חוק תקציב הוא עבר - - -

יעקב ליצמן: אתה לא יכול להופיע בהצעת חוק ממשלתית אם הממשלה לא אישרה את זה.

ראובן ריבלין: הממשלה הגישה לך את זה.

יעקב ליצמן: אבל היא לא אישרה את זה.

ניסן סלומינסקי: שגית, להערכתך, זה מונע מאיתנו משהו?

<שגית אפיק: לא.

<שגית אפיק: צריך לעשות הליך נכון יותר.

ניסן סלומינסקי: כל הויכוחים חשובים.

ניסן סלומינסקי: אדוני היושב ראש, תסביר לנו מדוע לא יחזרו תלמידי חוץ לארץ.

ניסן סלומינסקי: אני רוצה את זה ואני אדבר על זה עוד מעט.

ניסן סלומינסקי: קודם יש שתי רביזיות שביקשו.

ניסן סלומינסקי: לא היה לנו זמן לחכות את החצי שעה כי בסוף היינו לחוצים.

ניסן סלומינסקי: התייחסות אחת היתה

ניסן סלומינסקי: לפניה86878890.

ניסן סלומינסקי: מי בעד הרביזיה של ליצמן?

ניסן סלומינסקי: בעד – מיעוט

ניסן סלומינסקי: נמנעים – אין

ניסן סלומינסקי: הרביזיה נפלה.

ניסן סלומינסקי: יש רביזיה שנייה של אחמד טיבי על סעיף 4751.

ניסן סלומינסקי: מי בעד הרביזיה ירים את ידו?

ניסן סלומינסקי: בעד – מיעוט

ניסן סלומינסקי: נמנעים – אין

ניסן סלומינסקי: הרביזיה נפלה.

ראובן ריבלין: אמרנו שמי שמגיש רביזיה צריך להיות נוכח.

ניסן סלומינסקי: לא חשוב, עברנו את זה.

ניסן סלומינסקי: רביזיה שלישית היתה שלי ואני מסיר אותה.

יעקב ליצמן: לא, זאת לא היתה רק שלך.

ניסן סלומינסקי: רק שלי.

ראובן ריבלין: הסכמנו שלא תבטל אותה עד שלא תקבל תשובה.

ניסן סלומינסקי: קיבלתי תשובה.

ניסן סלומינסקי: החלטנו שאני אעשה בדיקה.

יעקב ליצמן: אני רואה את זה כמרמה ממך, שאתה רימית את הוועדה.

יעקב ליצמן: זה היה הדיון שהיה צריך להתקיים.

יעקב ליצמן: מהיום אני לא מאמין לך יותר.

ניסן סלומינסקי: על מה אמרתי שלא?

יעקב ליצמן: היה מוסכם שאנחנו נדון על זה.

ניסן סלומינסקי: תסלח לי, במפורש לו.

יעקב ליצמן: זאת מרמה של הוועדה.

יעקב ליצמן: אתה רימית אותנו אתמול.

יעקב ליצמן: זה היה מוסכם שהוא מגיש רביזיה.

ניסן סלומינסקי: תסלח לי, ממש לא.

משה גפני: על מה היתה הרביזיה?

ניסן סלומינסקי: אמרתי במפורש שאני נותן את הרביזיה כי גפני ביקש יומיים כדי לטפל בנושא.

משה גפני: אני אמרתי שתדחה את ההצבעה ביומיים, זה מה שאמרתי לך.

ניסן סלומינסקי: כן, אז אמרתי שבמקום זה אני עושה רביזיה.

ניסן סלומינסקי: בדקתי את הדברים ואני חוזר ואומר עוד פעם.

ניסן סלומינסקי: בדקו את זה עוד פעם.

ניסן סלומינסקי: נועה נמצאת כאן.

ניסן סלומינסקי: המשכורות ישולמו עד דצמבר ועד אז יוכלו לתקן את כל הדברים.

ניסן סלומינסקי: יש לי כאן את הרשימה.

משה גפני: אנחנו נצטרך להמשיך להתפלל.

יעקב ליצמן: עובדים עלי פעם אחת.

ניסן סלומינסקי: במפורש לא.

משה גפני: מה אמר לך החשב?

משה גפני: תגיד.

ניסן סלומינסקי: מה זה משנה?

ניסן סלומינסקי: אני לקחתי על עצמי לדבר.

ניסן סלומינסקי: אמרתי גם לך לדבר.

משה גפני: אנחנו לא נאמין לך, הוא צודק.

ניסן סלומינסקי: אל תאמין.

משה גפני: מה זאת אומרת?

משה גפני: אתה מבטל את הרביזיה, אתה אפילו לא אומר לליצמן ולי, שאנחנו נוגעים בדבר, מה הפיתרון?

ניסן סלומינסקי: אני הולך להגיד לך.

ניסן סלומינסקי: קודם כל ביטלתי ואני הולך להגיד לך שני דברים.

משה גפני: לא, יש גם דבר חברי.

משה גפני: אתה הגשת את הרביזיה.

משה גפני: אני רציתי גם להגיש רביזיה ואמרת: לא, תסמוך עלי.

משה גפני: זה מה שאמרת.

ניסן סלומינסקי: לא, אם היית מגיש, אני הייתי מצביע ביום ראשון.

ניסן סלומינסקי: אל תגיד לי: תסמוך עלי.

ניסן סלומינסקי: שאלתי אותך, אם היית מגיש היינו מפילים אותה.

ניסן סלומינסקי: דיברתי איתך, הצעתי לך.

משה גפני: אנחנו מדברים עברית, הבנו את השפה.

ניסן סלומינסקי: לא הבנת.

משה גפני: העולם גדול.

משה גפני: אתה צובר לעצמך קרדיט גדול אצלנו.

ניסן סלומינסקי: עשה לי טובה.

ניסן סלומינסקי: עוד דיברתי איתך ואפילו גם הצעתי לך לעשות את הדברים.

ניסן סלומינסקי: אתה רצית שאני אעשה, אז עשיתי.

משה גפני: חזרת עם תשובה?

ניסן סלומינסקי: כן.

משה גפני: אז מה אתה מסיר את הרביזיה לפני שאתה אומר?

ניסן סלומינסקי: אחרי שהשתכנעתי - - -

משה גפני: גם אני צריך להשתכנע, גם ליצמן צריך להשתכנע.

ניסן סלומינסקי: לא.

ניסן סלומינסקי: אם אתה היית מגיש את הרביזיה היינו מורידים אותה ביום ראשון ואתה יודע את זה טוב.

יעקב ליצמן: גפני, פעם אחת עובדים עלינו.

ניסן סלומינסקי: לא עבדתי עליכם, תעשה לי טובה.

ניסן סלומינסקי: פעם הבאה לא נעשה איתך עסקים, את זה אולי אתה אומר.

ניסן סלומינסקי: לנושא של המשכורות.

ניסן סלומינסקי: למרות שנועה אמרה את מה שהיא אמרה ביקשתי ממנה שוב והיא חזרה ובדקה.

ניסן סלומינסקי: עד דצמבר תשולמנה המשכורות.

ניסן סלומינסקי: למעין אפילו יש אפשרות גם בדצמבר.

ניסן סלומינסקי: נותנים להם זמן של חודשיים לתקן את התיקונים.

ראובן ריבלין: זה רשום בפרוטוקול, זאת התחייבות שלה.

ראובן ריבלין: היא נמצאת פה, היא וידאה את זה שוב אחרי הישיבה.

<קריאה: לספטמבר שולם?

ניסן סלומינסקי: כן.

משה גפני: שאלנו למה זה מופיע בקיצוץ תקציב?

משה גפני: למה זה מופיע?

יעקב ליצמן: אתם לא יודעים מה שהם עושים כי הם יכולים לעכב את זה בלי זה.

יעקב ליצמן: עובדים עלינו.

יעקב ליצמן: הם גונבים את הכסף.

ניסן סלומינסקי: הם לא גונבים את הכסף.

יעקב ליצמן: הוא יכול לעכב את הכסף - - - אני עיכבתי את הכסף בבריאות – אני.

ניסן סלומינסקי: נועה, ההרשאות האלה נשארות בתקנה עצמה?

<נועה היימן: היינו כאן עם משה שגיא ממשרד החינוך, שלא נמצא כאן היום והתחייבנו לשני דברים ושניהם יקוימו.

<נועה היימן: אחד, לא תהיה בעיה בתשלום של אף משכורת, בלי תנאי, לא בחינוך העצמאי ולא במעין.

יעקב ליצמן: ואם משרד הבריאות יעכב?

<נועה היימן: גם אם משרד הבריאות יעכב את אישור הרישוי, עדיין ישולמו המשכורות לשתי הרשתות.

<נועה היימן: הדבר השני שאליו התחייב משה שגיא ואנחנו מגבים אותו, זה שהכסף הזה, בעת מתן הרישוי, יינתן חזרה.

<נועה היימן: אין שום כוונה להשתמש בתקציב הזה לטובת מימון פעולות אחרות של משרד החינוך.

משה גפני: למה זה מופיע בהעברה?

משה גפני: לאיזה צורך?

<נועה היימן: זה מופיע בהעברה כיוון שיש שם מוסדות שאין להם רישוי כיום והקצאת השעות שלהם לא יכולה – אין לנו אפשרות להקצות ולהשאיר בתקנה - - -

משה גפני: אז למה זה היה בתקציב?

<נועה היימן: בבניית התקציב ההערכות שלנו היו שמכיוון שאנחנו לא יודעים מי מהמוסדות יקבל רישוי או לא, היו לנו הערכות מסוימות לגבי מספר בתי הספר.

משה גפני: אתם יכולים לא להעביר, למה זה הופיע?

משה גפני: לא קיבלנו תשובה.

ניסן סלומינסקי: יש לי גם את הרשימה של הסיבות למה אין רישיונות.

ניסן סלומינסקי: אני דיברתי איתם ואני אמשיך לדבר.

ניסן סלומינסקי: ישנם מוסדות שהם עצמם קיבלו את הדוחות, צריכים לתקן ולא תיקנו.

ראובן ריבלין: הם מתעלמים מהדוח.

ניסן סלומינסקי: אני לא יודע אם הם מתעלמים.

ניסן סלומינסקי: יכול להיות שהם יתקנו.

ניסן סלומינסקי: יש להם זמן לתקן.

ניסן סלומינסקי: דבר שני, אני אמשיך לדבר איתם.

ניסן סלומינסקי: יש כמה מוסדות שעוד לא הגיעו אליהם לביקורת ואותם אני אבקש לגרוע.

ניסן סלומינסקי: נראה, אולי גם נחזיר את הקיצוץ הזה, אני אדבר איתם לראות איך לעשות את זה.

ניסן סלומינסקי: גם קיבלתי איתם החלטה, מבחינת החינוך העצמאי.

ניסן סלומינסקי: יש כאן בעיה עקרונית שמונעת לקבל רישיון, שהחינוך העצמאי צריך לטפל בזה בהקשר של העמותה.

ניסן סלומינסקי: כתוצאה מזה שהיא לא עמותה היא לא יכולה לקבל הקצאה.

ניסן סלומינסקי: את זה ביקשתי להפריד כי אחרת כל ה-80 המוסדות לא יכולים לקבל רישיון.

ניסן סלומינסקי: אמרתי שאת זה צריך להפריד.

ניסן סלומינסקי: זאת לא תהיה סיבה לא לתת תקציב ומשכורות.

ניסן סלומינסקי: גם את זה צריך לפתור ואני מבקש שגם תפתרו את זה באיזו דרך.

ניסן סלומינסקי: אמרתי שמאחר וזה נושא עקרוני כללי יותר של כל המוסדות, את זה על תיקחו בחשבון.

ניסן סלומינסקי: לכן החשבון שיש פה זה רק לגבי נושא של דוחות של משרד הבריאות, דוחות בטיחות ודברים מהסוג הזה, שהמוסדות צריכים לתקן.

ניסן סלומינסקי: אני אומר שוב, לא כל ה-80 מוסדות.

ניסן סלומינסקי: יש חלק שעדיין לא הגיעו אליהם ואותם אני מבקש לגרוע.

ניסן סלומינסקי: עכשיו אנחנו עוברים להעברות.

משה גפני: מצג שווא המיצג הזה.

ראובן ריבלין: בשם חברים מהקואליציה אני שואל מדוע לא תחזור בה המערכת הממשלתית מהכוונה לבטל את לימודי תלמידי חוץ?

ראובן ריבלין: אני רואה את הפעולות הנפלאות בכל הרמות של עלייה ועידוד הקשר של ישראל עם גלויות שונות.

ראובן ריבלין: תלמידים שאינם באים דווקא למוסדות דת או לישיבות לומדים בארץ ורבים מהם עולים.

ראובן ריבלין: כל אחד שעולה זה חשוב ביותר.

ראובן ריבלין: היה לנו שר בישראל שעלה כתוצאה מכך שהיה תלמיד חוץ.

ראובן ריבלין: ליצמן אמנם נקרא סגן שר אבל הוא היה שר בישראל וכל משפחתו עלתה.

ראובן ריבלין: אני חושב שאנחנו צריכים, בלי קשר למלחמת התרבות ולכל השאלות שנשאלות, לבטל את הגזירה הזאת שבה אנחנו מבטלים את אותם תקציבים.

יעקב ליצמן: אגב, מעולם לא למדתי במיר.

ראובן ריבלין: אני לא מדבר על מיר.

ראובן ריבלין: חברים בקואליציה כמהים לדעת מדוע דבר כזה צריך להיגזר.

ראובן ריבלין: אני חושב שצריך להביא מישהו מהאוצר כדי שנדבר על ליבו לבטל את אותה גזירה.

אלעזר שטרן: אני רוצה להוסיף כי אני מסכים עם כל מילה.

אלעזר שטרן: דבר ראשון.

אלעזר שטרן: אני באמת חושב שממשלת ישראל משקיעה הרבה מאוד כספים.

אלעזר שטרן: אני מכיר את תכנית מסע.

אלעזר שטרן: תגלית זה קצר, אבל יותר כספים פר אדם משקיעים במסע.

אלעזר שטרן: אני לא יודע להסביר את זה, אני אומר את האמת.

אלעזר שטרן: הנקודה השנייה.

אלעזר שטרן: דווקא בזמנים כאלה של כותרות של פגיעה בעולם התורה, שאני לא בדיוק שותף לעוצמות שלהם ולפגיעה, אני לא יכול להימלט מהעבודה שהביטול הזה כרוך באותו כיוון ומצד שני, הוא לא באמת פוגע.

אלעזר שטרן: אני מכיר באופן אישי אנשים, שכתוצאה מהפרויקט הזה עלו לארץ, העלו משפחות לארץ והתרומה לכלכלה הישראלית ולחברה היתה גדולה מאוד.

אלעזר שטרן: אני מהחדשים פה ולא מכיר את ה"מסחרות".

אלעזר שטרן: אני שומע ויודע ומאמין, שיש פה הרבה כספים שעוברים בכל מיני טכניקות שאני לא יכול להבין אותן.

אלעזר שטרן: כנראה אני גם לא יכול לדעת אותן.

אלעזר שטרן: אני אומר לכולם.

אלעזר שטרן: אני פניתי ליושב ראש בפעם הקודמת ופניתי אליו גם הבוקר, כדי להגיד לו שכחבר קואליציה, אני לא אוכל להצביע לא העברה כל עוד העניין של בני חו"ל לא נפתר.

אלעזר שטרן: יושב ראש הוועדה הבטיח לי שעד הדיון הבא שלנו, כיוון ששר האוצר לא בארץ והדבר תלוי בו, שעד הפעם הבאה העניין הזה ימוצה.

אלעזר שטרן: זה הדיון האחרון, שאם לא תהיה כאן תשובה מניחה את הדעת, שאני מרגיש בו טוב.

ראובן ריבלין: בלי לאיים, אני חושב שאתה צודק.

אורית סטרוק: אני מצטרפת להודעה שלך.

ניסן סלומינסקי: בהמשך לדברי חבריי, וכפי שאמרתי בישיבה הקודמת, הנושא הזה הגיע לאוצר ולכל מי שצריך עם הנושא שחברים בקואליציה יסרבו לעשות העברות של משרד החינוך בשלב הראשון.

ניסן סלומינסקי: אני מקווה שנקבל תשובה.

ניסן סלומינסקי: כרגע חסר השר.

ניסן סלומינסקי: הנושא הוא לא נושא כספי.

ניסן סלומינסקי: מדובר ב-12.5 מיליון.

ניסן סלומינסקי: שר החינוך חתם על זה ולהערכתי שווה למקד כי הוא חתם על הנושא הזה.

משה גפני: אין עכשיו העברות של חינוך, החינוך עבר.

ניסן סלומינסקי: אין לי מושג.

משה גפני: חינוך זה איום סרק.

ניסן סלומינסקי: אמרתי בשלב ראשון.

משה גפני: לא יהיו העברות בחינוך.

משה גפני: היתה העברה גדולה של החינוך.

ניסן סלומינסקי: היו שלוש העברות ובטח יהיה להם עוד.

ניסן סלומינסקי: אם לא, ניקח משהו אחר.

ראובן ריבלין: אני מקווה שעד ההעברות ביום שלישי הבא, אנחנו נהיה מאחורי זה.

ניסן סלומינסקי: מאחר וזה לא נושא כספי, זה בסך הכל 12.5 מיליון שקלים.

ניסן סלומינסקי: אנחנו מחכים שהשר יבוא.

ניסן סלומינסקי: בכל אופן, הנושא ומה המגמה שתהיה הועבר אליהם.

ניסן סלומינסקי: נקווה שתהיה תשובה.

ניסן סלומינסקי: אני מצטרף לשני חבריי.

ניסן סלומינסקי: בחדרי חדרים אני אומר את זה ביתר עוצמה.

ניסן סלומינסקי: אני חושב שזאת שערורייה, גם מבחינת לימוד תורה אבל גם מבחינת קליטת עליה.

ניסן סלומינסקי: זה משהו מטורף.

ניסן סלומינסקי: בואו נעבור להעברות התקציב.

ניסן סלומינסקי: כולם קיבלו את החוברת.

ניסן סלומינסקי: חלקם זה מה שנשאר מהפעם הקודמת כי לא הספקנו.

ניסן סלומינסקי: יש חמש העברות חדשות שחילקנו לכם ביום ראשון.

ניסן סלומינסקי: פנייה מס' 21, 22.

סתיו שפיר: אני רוצה לשאול שאלה טכנית.

סתיו שפיר: הסיבה שאנחנו לא נקבל את זה יותר במייל זה בגלל שבמשרד האוצר אין מייל?

ניסן סלומינסקי: הסברנו את זה.

ניסן סלומינסקי: אני אסביר בקצרה.

ניסן סלומינסקי: קבענו נוהל עד שיגיעו לפיתרון טכני.

ניסן סלומינסקי: הם אמרו שזה ייקח כמה חודשים.

ניסן סלומינסקי: מצאנו פיתרון יותר טוב, שבימי רביעי אחה"צ עד השעה 15:00 כל אחד ישלח את העוזר שלו ויקבל את ההעברות הכספיות שיידונו ביום שלישי שלאחר מכן.

סתיו שפיר: זה פיתרון יותר טוב בקנה מידה פרה היסטורי.

ניסן סלומינסקי: יכול להיות אבל זה יותר טוב מבחינת הזמן.

ניסן סלומינסקי: גם קבענו זמנים מתי אפשרות להפנות שאלות ולקבל תשובות.

סתיו שפיר: למה אי-אפשר לשים את הקובץ באתר הכנסת, כדי שגם הציבור יוכל לראות את ההעברות התקציביות.

ניסן סלומינסקי: עשו ניסיונות וזה לא צלח.

סתיו שפיר: איזה ניסיונות עשו?

<טמיר כהן: התשובה היא מאוד פשוטה.

<טמיר כהן: מקור המסמכים זה משרד האוצר.

<טמיר כהן: תשובתו של משרד האוצר, כפי שניתנה היא שכרגע הם לא יכולים להפיק לנו את הפנייה התקציבית בקובץ.

סתיו שפיר: במקום שיבקשו מ-120 עוזרים, הם יכולים להעמיד אדם אחד שיסרוק.

סתיו שפיר: הרי כולם יודעים שזה עוד ניסיון שלא לייצר שקיפות איפה שאפשר לייצר שקיפות.

ניסן סלומינסקי: את מקבלת את זה שבוע לפני.

ניסן סלומינסקי: למה את חוזרת על המנטרה?

ניסן סלומינסקי: את מקבלת את זה שבוע לפני הדיון, לא היה דבר כזה.

ניסן סלומינסקי: חמש העברות קיבלנו שלשלום ולא ביום רביעי שלפני.

ניסן סלומינסקי: לא היה לנו מספיק זמן לעבור עליהן.

ניסן סלומינסקי: אני מציעה שלא נצביע עליהן.

ניסן סלומינסקי: שנית, אני חושבת שההעברות האלה צריכות להיות פתוחות ושקופות לציבור ולכן זה צריך להיות באינטרנט, במקום שהוא פתוח לציבור.

ניסן סלומינסקי: אין שום סיבה במאה ה-21, ב-2013, שלמשרד האוצר לא יהיה מייל שבו הוא יוכל לשלוח את הקצבים האלקטרוניים.

יעקב ליצמן: הסיבה שאת רוצה, זאת הסיבה שהם לא רוצים.

ניסן סלומינסקי: אנחנו דואגים לחברי הוועדה.

סתיו שפיר: כיו"ר הוועדה אתה יכול לדרוש מהאוצר שיעשו את השינויים הטכנולוגיים שהם צריכים לעשות כדי למצוא תיבת מייל פנויה ולשלוח את הקבצים.

ראובן ריבלין: בכל עניין של שקיפות, אני איתך.

בועז טופורובסקי: עד שמשרד האוצר - - -

סתיו שפיר: רובי, בוא תסרב להצביע עד שמשרד האוצר לא יאשר.

ראובן ריבלין: מאה אחוז, אני רק אומר שחקירת שתי וערב של החשבים או של המלווים, או של כל האנשים שהם נציגי האוצר, לפעמים היא בעייתית ביותר.

ראובן ריבלין: אני בעד שקיפות, אני נגד איזה סרבול שיגרום לשיתוק.

ראובן ריבלין: לכן אני מסכים איתך רק בחלק.

סתיו שפיר: - -

בועז טופורובסקי: עד שמשרד האוצר מטפל בזה, יש אפשרות שהוועדה תסרוק את זה בשבילנו?

ניסן סלומינסקי: לא, אין לו אפשרות כזאת.

ניסן סלומינסקי: קיבלנו החלטה יותר טובה - - -

בועז טופורובסקי: למה לא?

ניסן סלומינסקי: קיבלנו החלטה יותר פשוטה, להעביר את זה ביום רביעי.

ניסן סלומינסקי: אם יש שתיים שלוש העברות אפשר לעשות את זה.

ניסן סלומינסקי: אם יש קובץ זה מסובך יותר.

ניסן סלומינסקי: ניסו וחלק לא הצליחו.

סתיו שפיר: - - -

ניסן סלומינסקי: קיימנו את הדיון הזה, עזבי, דברי עם האוצר.

סתיו שפיר: אתה מבין כמה הדיון הזה מצחיק?

סתיו שפיר: אתה יכול להגיד לאוצר שאנחנו לא עושים יותר העברות כספיות עד שלא שולחים את הקובץ באופן נורמלי.

ניסן סלומינסקי: על נושאים יותר חשובים מזה אני עוד לא עושה את הסנקציה של לא לקיים דיון.

ניסן סלומינסקי: את רוצה כל דבר לקיים דיון.

סתיו שפיר: אני חושבת שנושא של מיליארדים שעוברים פה באופן שהוא לא תקין - - -

ניסן סלומינסקי: אבל את מקבלת את זה לפני כן.

סתיו שפיר: אני חושבת שהמעט שאפשר לעשות זה לדרוש שזה יהיה שקוף ושהציבור יוכל לראות.

ניסן סלומינסקי: לי אין מייל ואני לא יודע לעבוד במייל.

ניסן סלומינסקי: את מקבלת את זה ביד שבוע לפני כן.

סתיו שפיר: אבל הציבור לא מקבל את זה.

ניסן סלומינסקי: תעבירי את זה לציבור.

ניסן סלומינסקי: הרי תוך דקות זה עובר לעיתונות.

ניסן סלומינסקי: תעבירי את זה, מה הבעיה?

סתיו שפיר: מה זה הזלזול הזה בזכות הציבור לדעת?

ניסן סלומינסקי: זה לא זלזול.

סתיו שפיר: לא מגיע לאנשים לראות מה עושים עם הכסף שלהם?

ניסן סלומינסקי: את לא היית בישיבה הזאת.

סתיו שפיר: הייתי בישיבה ושמעתי את הדיון והתווכחתי איתך גם אז.

סתיו שפיר: אני לא מבינה למה אי-אפשר לעשות שינוי אחד עד הסוף כדי שהוא יעבוד לטובת הציבור.

ראובן ריבלין: קודם כל, הדרישה שלך צודקת.

ראובן ריבלין: כל דבר שהאוצר לא רוצה לפרסם כדי לא לקבל איזו כותרת בעיתון, את תעבירי להם.

סתיו שפיר: כל מסמך שאני מקבלת אני מעלה לאינטרנט וחושפת לציבור, פרט למידע ביטחוני וחסוי לציבור.

סתיו שפיר: אני חושבת שהדבר הזה זה משהו שהוועדה צריכה לדאוג לו.

סתיו שפיר: אין שום סיבה והתירוצים האלה מגוחכים, כאילו שמשרד האוצר לא יכול להשתמש במייל.

ניסן סלומינסקי: אלה התירוצים שלי?

ניסן סלומינסקי: ביקשנו.

ניסן סלומינסקי: רובי, בפעם הקודמת שתי דקות אחרי שזה עבר במייל, כבר התחלתי לקבל טלפונים מעיתונאים.

ניסן סלומינסקי: זה בסדר גמור ואין לי בעיה עם זה.

סתיו שפיר: אני סורקת את זה.

ראובן ריבלין: הטענה שלך נכונה.

ניסן סלומינסקי: פניה מס' 21 ו-22.

ניסן סלומינסקי: מי מוכן להסביר?

זבולון כלפה: אדוני היושב ראש.

זבולון כלפה: בפעם שעברה הפסקנו את הדיון ב-59 עד 61.

זבולון כלפה: איך הגעת חזרה לזה?

<טמיר כהן: אלה פניות שהגיעו מאוחר יותר.

זבולון כלפה: יש פניות שהגיעו מוקדם יותר.

<טמיר כהן: אנחנו עובדים לפי מספרים.

<טמיר כהן: היו פניות שהם במספר מאוחר יותר.

יעקב ליצמן: זאת הבעיה היחידה שלך?

זבולון כלפה: כי אמרו לנו שבשתיים מסיימים.

זבולון כלפה: עכשיו אני רואה שנסיים בארבע.

יעקב ליצמן: אני הולך לבקש רביזיה על כל דבר.

ניסן סלומינסקי: פניה מס' 21 ו-22.

<יוסף וסרצוג: אני מאגף תקציבים.

<יוסף וסרצוג: הפנייה נועדה להעברת 10 מיליון שקלים עבור מנהל החרום במשרד הפנים.

<יוסף וסרצוג: זה בהמשך להחלטת הממשלה וכל ההיערכות לחירום ורכישת ציוד לשעת פינוי בעת חירום.

יעקב ליצמן: מה זה פעולות מיוחדות?

יעקב ליצמן: אתה מוריד שם 10 מיליון שקל.

ראובן ריבלין: מהי החלטת הממשלה?

יעקב ליצמן: הורדת 10 מיליון שקלים מפעולות מיוחדות.

יעקב ליצמן: מה זה?

<יוסף וסרצוג: פעולות מיוחדות - - -

יעקב ליצמן: זה סיפור סבתא.

יעקב ליצמן: מה זה פעולות מיוחדות?

יעקב ליצמן: הורדת 10 מיליון שקלים, זכותי לדעת מאיפה הורדת את זה.

<יוסף וסרצוג: חלק מהשימוש זה לנושאים כאלה שנדרשים תקצובים מיוחדים.

ניסן סלומינסקי: אתה שאלת, הוא לא יודע לתת תשובה.

יעקב ליצמן: אם הוא לא יודע אז איך אני אצביע?

ניסן סלומינסקי: אז תצביע נגד.

יעקב ליצמן: זה לא יכול להיות, הוא לא מביא נתונים לוועדה.

משה גפני: מה זה ניהול הוועדה הזה?

משה גפני: ככה מנהלים ועדה?

משה גפני: הוא שואל מה זה.

יעקב ליצמן: אתה לא יודע מה שאתה עושה.

משה גפני: מה זה להצביע בעד ולהצביע נגד?

יעקב ליצמן: הוא לא יודע נתונים, אני לא יודע על מה אני מצביע.

משה גפני: אתה ממש לא יודע לנהל ועדה.

יעקב ליצמן: ממש מדהים מה שאתה עושה.

ניסן סלומינסקי: אתה בחיים לא שאלת את השאלה הזאת.

משה גפני: הוא שואל שאלה מקצועית.

ניסן סלומינסקי: בחיים לא שאלת כזאת שאלה.

משה גפני: מה זה פעולות מיוחדות?

ראובן ריבלין: הוא לא יודע את התשובה.

משה גפני: מה זה שאתה אומר לו להצביע נגד?

משה גפני: הוא רוצה לדעת מה זה.

ניסן סלומינסקי: יש לכם תשובה?

<יוסף וסרצוג: כמו שאמרתי, זה נועד לפעולות שיש להם - - -

יעקב ליצמן: זה לא משנה למה זה מיועד.

יעקב ליצמן: ממה אתה מוריד 10 מיליון שקלים.

ניסן סלומינסקי: הסעיף שממנו לוקחים את זה, מהו?

<יוסף וסרצוג: נושאים מיוחדים שנדרש להם תקצוב, כמו פעולות החרום למשרד הפנים.

ניסן סלומינסקי: יש שם סעיף שנועד לדברים כאלו?

<יוסף וסרצוג: אלה פעולות מיוחדות כמו הנושא הזה.

ניסן סלומינסקי: כלומר, הסעיף הזה מראש הוקצב, שמים שם כסף לנושאים כאלה?

ניסן סלומינסקי: זאת הכוונה?

<יוסף וסרצוג: כן.

יעקב ליצמן: הוא מעביר את זה לסעיף אחר.

יעקב ליצמן: יש לו החלטת ממשלה שמעבירים 10 מיליון שקלים.

יעקב ליצמן: אני לא יודע על מה, עוד מעט נשמע.

יעקב ליצמן: קודם כל, הוא אומר: הורדתי 10 מיליון שקלים מפעולות מיוחדות.

יעקב ליצמן: עד לרגע זה הוא לא יודע מאיפה הפעולות המיוחדות ועל מה הוא מוריד.

יעקב ליצמן: אולי זה יותר חיוני.

יעקב ליצמן: איך אני יכול להצביע בעד או נגד?

ניסן סלומינסקי: אם הבנתי נכון, הוא הסביר שבמשרד הפנים יש סעיף ששם שמים כסף שאין לו ייעוד.

ניסן סלומינסקי: הכסף הזה נועד לבצע, אם יהיו, פעולות מהסוג הזה.

יעקב ליצמן: הכול יפה, מה זה הפעולות המיוחדות?

יעקב ליצמן: הוא הולך לעשות ספונג'ה?

יעקב ליצמן: מה זה הפעולות המיוחדות שהוא הולך לעשות?

יעקב ליצמן: אני רוצה להבין.

יעקב ליצמן: הוא מוריד 10 מיליון שקלים, אתה יודע מה זה?

ניסן סלומינסקי: הוא כותב לך למה זה הולך.

יעקב ליצמן: ניסן, אתה לא שם לב.

ניסן סלומינסקי: למה זה הולך?

<יוסף וסרצוג: מעבירים 10 מיליון שקלים מרזרבה לפעולות מיוחדות עבור פעולות חרום במשרד הפנים.

ניסן סלומינסקי: הבנתי.

ניסן סלומינסקי: הסעיף שנקרא פעולות מיוחדות, למה הוא נועד?

ניסן סלומינסקי: הוא נועד לדברים כאלו?

<יוסף וסרצוג: הוא נועד לדברים כאלו, כמו פעילות חירום.

<שגית אפיק: יש פה מיליארד.

<שגית אפיק: חבר הכנסת ליצמן שואל אותך למה ייעדתם את המיליארד הזה?

<שגית אפיק: זה סכום מאוד גבוה לרזרבה לפעולות מיוחדות.

<יוסף וסרצוג: זה מיועד למספר רב של דברים.

<שגית אפיק: איזה פעולות?

ניסן סלומינסקי: הוא אומר פעולות חרום.

<יוסף וסרצוג: מדובר פה ברזרבה לפעולות מיוחדות.

<יוסף וסרצוג: במקרים שנדרשות פעולות מיוחדות מתוקצבים - - -

ניסן סלומינסקי: אבל מיליארד שקלים?

משה גפני: 1.2 מיליארד.

יעקב ליצמן: יש את ה-1.2.

יעקב ליצמן: אתה צריך להסביר לי למה הסעיף הזה.

ניסן סלומינסקי: לפעם הבאה תבדוק את הסעיף הזה.

ניסן סלומינסקי: זה סעיף יותר מידי גדול בשביל שהוא יהיה שנועד רק לדברים מהסוג הזה.

ניסן סלומינסקי: תבדוק מה זה.

ניסן סלומינסקי: פניה מס' 43.

ראובן ריבלין: תשמע איך היא מסבירה ובקיאה בכל תג ותג.

<נועה היימן: הפנייה נועדה לתקצב את החלטת הממשלה 5240 מיום 22.11.2012 שעניינה העמדת תקציבי סיוע לטיפול בתלמידים שפונו במסגרת יישום תכנית ההתנתקות.

<נועה היימן: לאוכלוסיית התלמידים המדוברת יש צרכים מיוחדים הנובעים מתהליך שיקום מורכב ומהעובדה שחלק מהאוכלוסייה עדיין לא מתגורר בישובי קבע.

<נועה היימן: לצורך זה תוקצבה הפנייה.

יעקב ליצמן: זה עבור מוסדות?

<נועה היימן: זה בעיקר עבור הסעות, ייעוץ פסיכולוגי והשתלמות עובדי הוראה בנושא.

יעקב ליצמן: למה החינוך העצמאי זכה לנדיבות של 253,000 שקלים?

ראובן ריבלין: זאת לא נדיבות.

ראובן ריבלין: הם נתנו בגלל שהם חשבו שכך צריך להיות.

ניסן סלומינסקי: יש שם ילדים עם צרכים מיוחדים והם צריכים לקבל את זה.

<נועה היימן: המנהלת מקבלת נתונים אודות הילדים.

ניסן סלומינסקי: מי בעד לאשר את העברה 43?

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: העברה אושרה.

זבולון כלפה: אני לא יכול להצביע?

ראובן ריבלין: הדבר מיועד לכל אותם ילדים שנמצאים בכל רחבי הארץ לכן קיבוצניק יכול להצביע בעד נושא של הקיבוצים אם לא מתייחסים לקיבוץ שלו נקודתית אלא מתייחסים לכל הקיבוצים.

ראובן ריבלין: אני לא מאשר את תקציב ירושלים?

ניסן סלומינסקי: פניה 47 – 51.

<טמיר כהן: לא, זאת הרביזיה.

ניסן סלומינסקי: פניה מס' 59 – 61.

<מעין שר: אני רפרנטית חקלאות באגף התקציבים.

<מעין שר: הפנייה התקציבית נועדה לתקצוב סך של 20.14 מיליון שקלים מתקציב התמיכות של משרד החקלאות לתקציב הפעולות של משרד החקלאות למימון עיקר הפעולות הבאות.

<מעין שר: כמו שאתם יודעים, היתה לנו השנה מגיפת ארבה.

<מעין שר: משרד החקלאות פעל במרץ למגר את נזקי הארבה.

<מעין שר: לכך יש עלות של כ-7 מיליון שקלים.

<מעין שר: בנוסף, משרד החקלאות אחראי על תחום הניקוז ובשל כך הוא סופג תשלומים של תביעות בגין נזקי שיטפונות.

<מעין שר: מדובר ב-4 מיליון שקלים נוספים.

<מעין שר: בנוסף, למשרד יש צרכי מחשוב שהם כ-1,100,000 שקלים נוספים.

<מעין שר: שאר הסכום נועד לפעילות השוטפת של המשרד, בעיקר באגפים של השירותים הווטרינרים והגנת הצומח: חיסונים, צרכי מעבדות, סקרי ניתור קרקע, ניתור מים וכדומה.

<מעין שר: בנוסף, הפניה נועדה לתקצוב סך של 3 מיליון שקלים מתקציב המשרד לשיתוף פעולה אזורי למשרד החקלאות עבור תמיכה במרכזי המחקר והפיתוח האזוריים, בהתאם להחלטת הממשלה 578 מיום 27.5.2013.

יעקב ליצמן: יש עדיין בעיה עם הארבה?

<מעין שר: לא.

<מעין שר: הארבה מוגר ונעלם, כולל הדור השלישי.

ניסן סלומינסקי: מי בעד העברה 59 – 61?

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: ההעברה אושרה.

יעקב ליצמן: אני מבקש רביזיה.

ניסן סלומינסקי: הצבעת בעד ואתה מבקש רביזיה?

יעקב ליצמן: הצבעתי נגד.

יעקב ליצמן: גם אתה אתמול הצבעת בעד והגשת רביזיה.

ניסן סלומינסקי: אני עשיתי כדי לתת לכם את הזמן.

משה גפני: עדיף שלא תגיד את זה.

משה גפני: עשית את זה בשביל לעשות את זה.

משה גפני: אל תגיד את זה אפילו.

ניסן סלומינסקי: אחרת למה לא גמרתי את זה אז?

משה גפני: הוא אמר שהוא עשה את זה כדי לתת לנו את הזמן.

ניסן סלומינסקי: ככה ביקשת.

ניסן סלומינסקי: ביקשת ואמרתי לך שאני אעשה את זה בדרך אחרת.

משה גפני: אני ביקשתי גם להגיש רביזיה.

משה גפני: אמרת לי שאם אני אגיש רביזיה אתה תצביע מייד.

ניסן סלומינסקי: בדיוק.

משה גפני: זאת מערכת יחסית לתפארת.

ניסן סלומינסקי: ביקשת לדחות ליומיים.

משה גפני: אני עם אורי אריאל שהיה באופוזיציה נתתי פה רביזיות לשבועיים.

משה גפני: בשביל יהודה ושומרון, בשביל ההתנתקות, בשביל מיגון של רכבים.

משה גפני: אנחנו מבקשים על החינוך העצמאי שלראשונה יש בו קיצוץ ואתה לא נותן לנו.

משה גפני: זאת מערכת יחסים לתפארת.

ניסן סלומינסקי: בחיים לא עשית את מה שהיה אחרת היו מורידים את הכסף הזה, לא היו משלמים.

משה גפני: לא מעוקצך ולא מדבשך, אל תעזור לנו.

ניסן סלומינסקי: אני עוזר לך בלי קשר אליך.

משה גפני: בקשה אחת שלי בכל המהלך מאז שאתה יושב ראש, לא נתת לי.

משה גפני: בקשה אחת.

ניסן סלומינסקי: הילדים חשובים לי אם תרצה ואם לא תרצה.

ניסן סלומינסקי: פיתחת מערכת יחסים מצוינת עם הציבור הדתי במדינת ישראל, מערכת יחסים מצוינת.

ניסן סלומינסקי: העברה מס' 62 ו-63.

<מיכאל רבזין: אני מהחשב הכללי.

<מיכאל רבזין: הפנייה נועדה לתקצוב של 45,699,000 שקלים בגין עודפים מחויבים, העברת חלק מפעילות מנהל הדיור ממשרד האוצר לדיור הממשלתי.

<מיכאל רבזין: ב-2012 נעשתה בחינה מעמיקה בתקנות של הדיור הממשלתי והוחלט להעביר מספר תקנות בעלי אופי מרכזי, כאשר הדיור הממשלתי פועל לטובת כלל משרדי הממשלה.

<מיכאל רבזין: להעביר חלק מהתקנות מתקציב של הדיור הממשלתי במשרד האוצר לתקציב פיתוח.

יעקב ליצמן: איזה בתי משפט אתם בונים?

<מיכאל רבזין: כרגע אנחנו בונים בתי משפט.

<מיכאל רבזין: סיימנו בלוד, סיימנו באשקלון, אנחנו בונים בתל-אביב.

<מיכאל רבזין: אנחנו משכירים בית משפט בהקמה בקרית שמונה.

יעקב ליצמן: בית משפט בבני ברק אתם לא בונים עדיין?

<מיכאל רבזין: לא.

יעקב ליצמן: אז אני אצביע נגד.

ניסן סלומינסקי: אני רק ארצה שלפעם הבאה תביא רשימה מתי אתם מתכוונים לבנות את בתי הדין, שהם גם בתי משפט, שנמצאים במשרד המשפטים.

<מיכאל רבזין: על איזה בתי דין אתה מדבר?

ניסן סלומינסקי: בתי הדין הרבניים נמצאים במקומות שתתבייש להיכנס אליהם.

<מיכאל רבזין: אני מסכים איתך.

ניסן סלומינסקי: אני מבקש שתדבר עם המשרד ולפעם הבאה תביא לנו תכנית מתי מתכננים לבנות בתי דין.

ניסן סלומינסקי: בית משפט צריך להיות מקום מכובד שאנשים מגיעים אליו ולהרגיש טוב.

ניסן סלומינסקי: בתי הדין זה אותו דבר.

ניסן סלומינסקי: זאת מערכת משפטית שנמצאת במשרד המשפטים.

ניסן סלומינסקי: אני מדבר על בתי הדין הרבניים.

<מיכאל רבזין: אנחנו כן בונים בתי דין רבניים בירושלים.

<מיכאל רבזין: אני קצת פחות בקיא בנושא - - -

משה גפני: מאיזה משרד אתה?

<מיכאל רבזין: חשב כללי, דיור ממשלתי.

משה גפני: אתה מביא פה בקשה לבניית בתי משפט.

משה גפני: אתה יודע על בניית בתי דין רבניים?

<מיכאל רבזין: אנחנו מעבירים את בית הדין הרבני בכניסה לעיר בירושלים.

ראובן ריבלין: זה בבית פרומין.

ניסן סלומינסקי: כל זמן שלא קיבלנו העברה כספית, המשמעות היא שזה מילים בעלמא.

ניסן סלומינסקי: גם להעביר את זה למקום מסוים צריך כסף.

<מיכאל רבזין: זה באמצע פרויקט.

ניסן סלומינסקי: אני לא זוכר שהיתה העברה כספית.

ניסן סלומינסקי: ביקשתי שתביא לנו תכנית.

ניסן סלומינסקי: אנחנו בשמחה נאשר לבתי משפט.

ניסן סלומינסקי: אנחנו רוצים שהמדינה תבנה גם את בתי הדין.

ניסן סלומינסקי: תביא לנו תכנית מתי זה יהיה וסדר זמן.

<ניר אמסל: אני מאגף תקציבים.

<ניר אמסל: בפנייה הזאת מדובר בהעברת עודפי התקציב משנת 2012 לשנת 2013.

<ניר אמסל: העודפים האלה כבר אושרו בעצם.

<ניר אמסל: פעילות מנהל הדיור הממשלתי עברה מסעיף 05 לסעיף 51.

<ניר אמסל: זאת מהות הבקשה הזאת.

ניסן סלומינסקי: לכן אני לא מתכוון לעכב מכיוון שאני יודע שאלה עודפים מחויבים.

ניסן סלומינסקי: ביקשתי רק שאנחנו רוצים לקבל תכנית עם העברות כספיות כדי שנדע שזה רציני.

משה גפני: האם אין עודפי תקציב שצריך להעביר אותם גם לשנה.

משה גפני: בית הדין הרבני בחיפה שעובר שם הנהר.

משה גפני: אנשים באים לבית הדין ויש נהר שעובר מתחת לבניין.

משה גפני: האם אין לכם עודפי תקציב על בית הדין באשקלון?

משה גפני: שם אמרתם שבית המשפט הישן תעבירו ותצטרכו להתאים אותו.

משה גפני: היו פה העברות כספיות לעניין הזה.

משה גפני: אני לא מדבר על בית הדין הרבני בירושלים.

משה גפני: האם אין עודפים מהתקציבים האלה?

משה גפני: בקדנציה הקודמת התביישתם להביא תקציב לבתי המשפט בלי להביא תקציב לבתי הדין, הרי המצב שלהם יותר גרוע.

משה גפני: אנשים מקבלים שירות נורא.

משה גפני: אני שואל האם אין עודפים על בתי הדין האלה שנמצאים בתקצוב?

<ניר אמסל: במידה ולא התחיל הפרויקט - - -

משה גפני: אמרו שהתחיל.

<ניר אמסל: אני יכול לענות על בית הדין בחיפה ואני יכול לענות על כל שאלה ספציפית שתישאל.

<ניר אמסל: הסיבה היא שאתם לא רואים העברות תקציביות לגבי בתי הדין האלה, כי הם נמצאים כחלק מתקנות אחרות שהן אינן ספציפיות של שיפוץ משרדי ממשלה.

משה גפני: למה בתי משפט מופיעים ובתי הדין לא?

<ניר אמסל: כי בבתי משפט שהם בעלי אופי פרויקטלי על פני חמש שנים ובעלי היקף הרבה יותר גדול, אנחנו פותחים תקנות נפרדות.

משה גפני: אני לא הייתי מעביר לכם את הפניה הזאת.

משה גפני: אין הבדל בחוק בין בתי הדין הרבניים לבתי המשפט.

משה גפני: אתה לא יכול לפתוח תקנה נפרדת לבית המשפט.

משה גפני: מעולם זה לא נאמר.

משה גפני: אני אביא לך פרוטוקול, לא נאמר דבר הזה.

זהבה גלאון: אני הייתי חברת הוועדה כשחבר הכנסת גפני עמד בראש הוועדה.

זהבה גלאון: אני זוכרת שאישרו כאן העברה לתקציב לבית הדין הרבני בחיפה.

זהבה גלאון: אישרו את ההעברות האלה.

<מיכאל רבזין: אנחנו באמצע פרויקט.

ניסן סלומינסקי: מיכאל, ביקשתי שתביא לנו תכנית.

ניסן סלומינסקי: אם יש העברה כספית שנמצאת בתוך הדיור הציבורי ולא כתוב חס ושלום "בית הדין", אז תגיד לנו שזאת היתה העברה.

משה גפני: למה זה שונה מבתי המשפט הרי המעמד החוקי הוא אותו דבר?

ניסן סלומינסקי: מסכים.

ניסן סלומינסקי: בגלל זה הסכמנו אז שזה יבוא.

משה גפני: היום הם לא מתביישים להביא בתי משפט ולא להביא את בתי הדין.

משה גפני: בקדנציה הקודמת הם התביישו.

ניסן סלומינסקי: בכל אופן, כאן זה עודפים מחויבים.

ניסן סלומינסקי: מי בעד לאשר 62-63 – עודפים מחויבים?

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: הסעיף אושר.

יעקב ליצמן: מבקש רביזיה.

ניסן סלומינסקי: פניה מס' 64.

יעקב ליצמן: למה צריך עוד פניה כאשר זאת אותה פניה כמו הפניה הקודמת.

<מיכאל רבזין: כאן לא מדובר בעצם בהעברת עודפים, כאן מדובר בהסטות פנימיות של הדיור הממשלתי לצרכי תקצוב.

<מיכאל רבזין: אנחנו מעבירים בין הרשאה להתחייב להוצאה מותנית.

יעקב ליצמן: אתם יכולים לעשות את זה באותה פניה.

משה גפני: עדיף לנו שיהיה בפנייה נפרדת כדי שתראה את הברוך.

יעקב ליצמן: אני רוצה לדעת מה זה ניהול ובקרה כשאתה מוריד 159 מיליון שקלים?

<מיכאל רבזין: אנחנו מורידים בהרשאה להתחייב מפעולות.

יעקב ליצמן: מה זה סעיף ניהול ובקרה?

<מיכאל רבזין: בגדול, רוב הכסף הולך להרשאה להתחייב לפרויקט בית המשפט בתל-אביב בגלל אופי הפרויקט שהוא בשיטת מימון PFI.

ראובן ריבלין: מאיפה אתה לוקח?

<מיכאל רבזין: אנחנו לוקחים מהרשאה להתחייב אחרת שהיא לא מבוצעת וההרשאה להתחייב נשארת והיא תהיה בשנה הבאה.

ראובן ריבלין: אתם צריכים להוריד את זה מהתקציב של שנה הבאה.

<מיכאל רבזין: בוודאי.

יעקב ליצמן: תסביר לי מה זה סעיף ניהול ובקרה.

יעקב ליצמן: מה זה הסעיף הזה בכלל?

<מיכאל רבזין: סעיף ניהול ובקרה זה סעיף מרכזי של הפעולות של מנהל הדיור לביצוע פרויקטים מרכזיים, שזה גם בתי משפט וגם בינוי של קריות ממשלה.

<מיכאל רבזין: זה סעיף סל לא של פרויקט אחד.

יעקב ליצמן: אתה מדבר על 489 מיליון שקלים.

יעקב ליצמן: מה זה סל?

ניסן סלומינסקי: זה לבניה.

יעקב ליצמן: ניהול ובקרה זה לא בנייה.

יעקב ליצמן: לבנייה יש לו סעיף לבד למעלה.

ניסן סלומינסקי: אז על מה הולך ה-159 מיליון?

ניסן סלומינסקי: זה יותר חמור, אם זה רק ניהול.

יעקב ליצמן: לבינוי יש סעיף נפרד, 510701.

יעקב ליצמן: אחר-כך יש את בינוי בית המשפט.

יעקב ליצמן: אחר-כך יש ניהול ובקרה.

יעקב ליצמן: ניהול ובקרה זה ביקורת?

יעקב ליצמן: אנחנו מדברים על 489 מיליון.

ניסן סלומינסקי: יותר מזה.

ניסן סלומינסקי: עכשיו מורידים 159 מיליון.

ניסן סלומינסקי: זה לא יכול להיות שזה רק על ניהול.

ניסן סלומינסקי: תסביר מה זאת התקנה הזאת.

<מיכאל רבזין: עוד פעם, זה סעיף סל גם לפרויקטי בינוי של קריות ממשלה, לא בעלי אופי נקודתי כמו תל-אביב ואשדוד, שלהם פתחנו תקנות נפרדות.

זבולון כלפה: אז זה לא השם הנכון, זה לא ניהול ובקרה.

<מיכאל רבזין: נכון, זה בינוי.

<מיכאל רבזין: הכול זה בינוי.

יעקב ליצמן: אז מה זה ניהול ובקרה?

יעקב ליצמן: אתה יודע מה זה ניהול ובקרה?

<מיכאל רבזין: אני לא אגיד לך שאנחנו מבקרים ב-450 מיליון.

יעקב ליצמן: כמה היה הסעיף הזה ב-2012 וכמה נוצל התקציב הזה ב-2012?

<מיכאל רבזין: בגלל השינוי של החריש עמוק, אנחנו שינינו תקנות ואיחדנו המון תקנות לתקנות סל כדי לא כל פעם לבוא.

ראובן ריבלין: אם אתה אומר תקנת סל, חברת הכנסת שפיר מתחילה להיות צודקת יותר ויותר ואני נלחם בה.

ראובן ריבלין: מה זה תקנת סל ניהול וביקורת חשבונות חצי מיליארד שקל?

ראובן ריבלין: זו איזו עיר מקלט תקציבית.

ניסן סלומינסקי: הוא מסביר מה זאת תקנת סל.

ראובן ריבלין: לא אשם שר האוצר הזה.

ניסן סלומינסקי: יש דברים שאתה יודע ואתה עושה תקנות נפרדות.

משה גפני: למה אתה מסביר?

ניסן סלומינסקי: זה מה שהוא אמר.

יעקב ליצמן: חצי מיליארד שקל?

ניסן סלומינסקי: זה בניות שלא נפתחה להם תקנה.

יעקב ליצמן: זאת לא בנייה, כתוב ניהול ובקרה.

יעקב ליצמן: יכול להיות שכאן נמצאים בתי הדין.

<מיכאל רבזין: ספציפית כאן לא מקווים בתי הדין.

ראובן ריבלין: בינוי זה מצוין אבל פה כתוב ביקורת וניהול חשבונות.

ראובן ריבלין: יש פה תקלה או שזה באמת סעיף סל שעושה את כולנו לאידיוטים.

יעקב ליצמן: לא, הם מסתירים כסף מתחילת השנה.

ראובן ריבלין: אם היה כתוב סעיף סל "פיצוי למפוני גוש קטיף", אני מבין.

ניסן סלומינסקי: זה סעיף סל לבנייה.

<מיכאל רבזין: זה רק בינוי ממשלתי.

ראובן ריבלין: יש פה טעות.

ניסן סלומינסקי: או טעות בניסוח הסעיף.

יעקב ליצמן: יש טעות ספר וטעות מספר.

משה גפני: אני רוצה להסביר איך מכינים פנייה תקציבית.

משה גפני: יושב משרד השיכון עם משרד האוצר.

משה גפני: עם יושבים על הבעיות שעומדות להם על סדר-היום בנושא של הדיור הממשלתי בתי הדין ובתי המשפט.

יעקב ליצמן: משרד הבינוי לא קשור לזה.

יעקב ליצמן: דיור ממשלתי שייך אך ורק לאוצר.

משה גפני: זה לא משנה.

משה גפני: מי שמבקש את הפנייה הזאת זה שר השיכון.

ראובן ריבלין: לא, לחשב הכללי.

משה גפני: "שר הבינוי והשיכון מציע שינויים בתקציב משרדו ושר האוצר מבקש מיושב ראש ועדת הכספים של הכנסת לשם כך".

משה גפני: זה מה שמופיע.

משה גפני: זאת הבקשה מאיתנו.

זבולון כלפה: יכול להיות שעשו העתק הדבק, כך זה נראה.

משה גפני: אני לא יודע מה עשו.

משה גפני: אנחנו בוועדה לא יכולים לחיות מנבואה.

משה גפני: זה מה שכתוב פה.

משה גפני: אם המשמעות של העניין זה שהמשרדים ישבו כדי להעביר פנייה תקציבית על הנושא הזה לוועדת הכספים - - -

יעקב ליצמן: יכול להיות שזאת הסיבה שראובן כוגן הולך הביתה?

משה גפני: זאת לא הסיבה, יש כמה סיבות נוספות.

משה גפני: אני רוצה לומר שישבו על הנושא הזה והחליטו שמה שמביאים לוועדת הכספים זה את הנושא של בתי המשפט בתל-אביב, באשדוד, פעולות בינוי בעניין הזה, קריה מחוזית בירושלים.

משה גפני: לא היה בישיבה הנושא של בתי הדין הרבניים, פשוט לא עלה לדיון.

משה גפני: אם היה עולה לדיון, אני יודע מהיכרותי את הנושא, שיש לפחות שלושה בתי דין רבניים שנמצאים בעיצומה של עבודה ופשוט לא הכניסו את זה לפה.

משה גפני: לא סופרים את בתי הדין הרבניים.

<מיכאל רבזין: זה בדיוק מה שאמרתי, זה פרויקטים במהלך ביצוע.

משה גפני: הבנתי, אתה מסביר ברור.

משה גפני: אני לא יודע כמה שנים אתה נמצא, אני נמצא פה הרבה שנים.

משה גפני: זה פשוט לא עלה לדיון, לא עלה לדיון.

משה גפני: אם היה עולה לדיון, זה היה מופיע פה.

ראובן ריבלין: משה, חשוב שתימצא פה עוד הרבה שנים.

יעקב ליצמן: לפני ההצבעה אני מבקש שמשרד האוצר יתחייב לוועדה שתוך יומיים הוא יביא את כל הפעולות ואת כל ההסברים על הסעיף הזה.

יעקב ליצמן: מה כולל ה-489 מיליון שקלים ומה כולל הסעיף הזה.

ניסן סלומינסקי: בסדר גמור.

ראובן ריבלין: זאת תקלה.

ראובן ריבלין: לא יכול להיות סעיף ניהול ובקרה לסעיף בינוי.

יעקב ליצמן: מה היה ב-2012?

משה גפני: אדוני היושב ראש, אתה תוחם בזמן את הבקשה לבתי הדין הרבניים?

ניסן סלומינסקי: כמה זמן אתה צריך כדי לתת לי תשובה?

<מיכאל רבזין: עד סוף השבוע.

משה גפני: אתה תראה לחברי הוועדה?

ראובן ריבלין: באופן יוצא דופן נצביע בעד הסעיף הזה.

ראובן ריבלין: לא יכול סעיף כל-כך ספציפי עם סכומים אדירים כאלה.

ניסן סלומינסקי: מי בעד לאשר פניה מס' 64 עד סוף השבוע?

ניסן סלומינסקי: מי בעד ירים את ידו.

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: הפנייה עברה.

יעקב ליצמן: מבקש רביזיה.

ניסן סלומינסקי: בפעם הקודמת סיימנו דיון ארוך בפניה 56 וסירבנו לקיים הצבעה ושלחנו אותם חזרה בגלל הנושא של פינוי פסולת פלדה בעכו.

ניסן סלומינסקי: נתנו להם את האופציה להביא לנו בקשה חדשה בלי הנושא של עכו או לבוא ולהסביר את הנושא של ערכו וחברה פרטית.

ניסן סלומינסקי: נמצאים פה הנציגים.

ניסן סלומינסקי: מה אתם רוצים לעשות?\

<שאול בוזגלו: אנחנו רוצים להכניס גם את עכו.

<שאול בוזגלו: נמצאת פה מנהלת מחוז צפון של המשרד להגנת הסביבה, הגברת דורית זיס.

<שאול בוזגלו: היא מכירה את הפרויקט מראשיתו והיא תשמח להסביר לוועדה.

<דורית זיס: מדובר בפרויקט שהוא ניקוי שטח של קריית הפלדה בעכו.

<דורית זיס: חלק מהשטח שנמצא בסקר קרקע מזוהם, 23 דונם מתוך, 270.

<דורית זיס: המפגע הוא מפגע חמור ייחודי בארץ בחומרתו והיקפו.

<דורית זיס: המפעל היה שייך לכור והגיע לידי פירוק ביולי 2001.

<דורית זיס: כתוצאה מזה התקבלה החלטת ממשלה מס' 1,098 בדצמבר 2001, לסייע לניקוי השטח של הרי הפסולת בסכום של 21 מיליון שקלים.

<דורית זיס: מאז לא קוימה החלטת הממשלה.

<דורית זיס: קיים הליך של בג"צ שמחייב פעולה של המדינה, בג"צ של "אדם טבע ודין" כנגד משרד האוצר, הגנת הסביבה ומשרד התמ"ת.

ראובן ריבלין: זה נוגע לתושבי המפרץ.

ראובן ריבלין: אם אנחנו לא נאשר את זה, תושבי המפרץ הם הקרבן.

ראובן ריבלין: התרשלנו עד היום.

ראובן ריבלין: המפעל נמצא בפשיטת רגל, כונס הנכסים נותן חצי.

ראובן ריבלין: כל מיל שהמדינה תשקיע, כשהכונס נכסים יקבל כסף זה יוחזר.

ניסן סלומינסקי: נשאלה שאלה האם יש קונה פוטנציאלי?

ניסן סלומינסקי: האם יודעים מה ייעשה עם הקרקע?

ניסן סלומינסקי: במילים פשוטות, האם הכסף הזה יחזור למדינה או שהולך לרווחתו של מי שיקבל את הקרקע ואז המדינה נותנת לו עוד כסף.

<דורית זיס: הכסף של מכירת הקרקע הוא חלק מהתקציב שמשמש לעלויות הפינוי, חלק מקופת הפירוק.

<דורית זיס: מאחר ואין כסף לניקוי, הבנקים, שהם הנושים המובטחים, ויתרו על הכסף שלהם לטובת הפירוק.

<דורית זיס: קיים כבר הסכם אופציות עם מי שמפעיל את המפעל היום, "חוד פלדות" הכסף של רכישת הקרקע בסך 5 מיליון שקלים, הולך לטובת ניקוי הקרקע.

ראובן ריבלין: הקרקע שווה, נגיד, 10 מיליון.

ניסן סלומינסקי: 19 מיליון.

ראובן ריבלין: אם פינוי הבוצה עולה 24 מיליון, הערך של הקרקע הוא ערך שלילי של 10 מיליון.

ראובן ריבלין: עכשיו המדינה מחויבת קודם כל להוציא את הבוצה.

ראובן ריבלין: בג"צ כבר החליט.

ראובן ריבלין: מה מעניינת אותנו כל ההתחשבנות וההתרשלות של המדינה לאפשר להם בכלל לשים כמויות של בוצה שמסכנת את הבריאות.

משה גפני: יכול להיות שאתה צודק אבל המדינה צריכה לקבל מאיתנו נזיפה?

ראובן ריבלין: המדינה לדורותיה.

ניסן סלומינסקי: חמד, זה נותן לך תשובה?

ניסן סלומינסקי: אתה שאלת אז לנושא של עכו והם נתנו הסבר.

ניסן סלומינסקי: זה מספק אותך?

חמד עמאר: אנחנו לא מדברים רק על 10 מיליון, נכון?

<דורית זיס: אנחנו מדברים על 21 מיליון שקלים של המדינה שמחולק בין האוצר, הגנת הסביבה ומשרד הכלכלה.

<שאול בוזגלו: ועוד 21 מיליון שקלים נוספים שהמפרק מביא.

ראובן ריבלין: זה המצ'ינג.

<דורית זיס: סה"כ 42 מיליון שקלים.

חמד עמאר: בדיון הקודם אמרתם הרבה יותר כסף.

<שאול בוזגלו: אתה צודק.

<שאול בוזגלו: ישבתי עם ראש אגף תקציבים על כל נושא הפנייה ובטעות כנראה התבלבלו לי המספרים.

<שאול בוזגלו: הסכום האמיתי הוא 42 מיליון.

<שאול בוזגלו: נפלה טעות בידי בוועדה הקודמת.

ראובן ריבלין: אל תביאו בפנינו טעויות.

זבולון כלפה: לגבי הסעיף הבא של הרשויות המקומיות.

זבולון כלפה: ביקשנו גם שיפגישו - - -

ניסן סלומינסקי: אמרנו שזה אחר-כך.

אורית סטרוק: למה בעצם?

אורית סטרוק: בואו נפתח את זה מחדש.

ניסן סלומינסקי: הסברנו.

ניסן סלומינסקי: יש להם רשימה של רשויות בערך של 400 מיליון.

ניסן סלומינסקי: לפי מה שאנחנו נאשר, כך הם הסבירו, אישרנו 260 הם ידעו איפה לחתוך ולהביא לנו את הרשימה.

ניסן סלומינסקי: הם לא יכולים להביא לנו היום רשימה - - -

אורית סטרוק: יש קריטריונים שלפיהם הם יבחרו.

<שאול בוזגלו: נמצא כאן גם ראש אשכול שלטון מקומי שהוא אחראי על הקול הקורא הזה.

משה גפני: אני רוצה לחדד את השאלה של חברת הכנסת סטרוק.

משה גפני: אין מספיק כסף לכולם.

משה גפני: איך יוחלט למי נותנים ולמי לא נותנים.

משה גפני: אנחנו נאשר את זה כחטיבה אחת, יבוא השר ומסיבות פוליטיות יאשר לה כן ולזה לא.

משה גפני: בוודאי לא שר האוצר אבל - - -

ניסן סלומינסקי: זה גדעון סער שר הפנים.

משה גפני: אולי יש לו נימוקים לעזור לרשות אחת ולא לעזור לשנייה.

משה גפני: אנחנו מדברים על כאלה שעוברים את הסף.

<יורם הורוביץ: אני סמנכ"ל במשרד להגנת הסביבה ואחראי על תחום המחזור.

<יורם הורוביץ: אנחנו עושים פה מהלך רחב היקף שזה מודול אחד שלנו.

<יורם הורוביץ: אנחנו כבר תמכנו לפני שנתיים ב-31 רשויות ב-340 מיליון שקלים.

<יורם הורוביץ: אנחנו רוצים להעביר את כל מדינת ישראל על כל רשויותיה להפרדה של הפסולת במקור כדי להביא למחזורה במתקנים מתקדמים.

<יורם הורוביץ: היה מהלך קודם שבמסגרתו נכנסו, בהתאם לפרוצדורה של קול קורא, זאת אומרת, הליך דמוי מכרז עם קריטריונים מאוד ברורים ובו נתנו ל-31 רשויות.

<יורם הורוביץ: עכשיו אנחנו עושים את מהלך ההשלמה, שבמסגרתו פרסמו את הקול קורא.

<יורם הורוביץ: יש קריטריונים מאוד ברורים איך שופטים את הרשויות.

<יורם הורוביץ: קודם כל, כמות בתי האב שנכנסים למהלך של ההפרדה במקור, עלות הפרויקט.

<יורם הורוביץ: ככל שהפרויקט יותר זול - - -

ניסן סלומינסקי: אתה מוכן להביא לנו את הקול קורא ואת הקריטריונים?

<יורם הורוביץ: כן.

<יורם הורוביץ: כמות בתי האב זה 30%, נושא של רשויות בעדיפות לאומית.

ניסן סלומינסקי: עכשיו ייכנסו רשויות נוספות?

<יורם הורוביץ: עכשיו יש 76 רשויות שהגישו לנו.

<יורם הורוביץ: 31 הרשויות זה היה קול קורא הקודם, ההתחייבויות יצאו וזה לא בתקציב הזה.

<יורם הורוביץ: הפרויקט עובד יפה.

<יורם הורוביץ: כרגע נכנסו 700,000 תושבים להפרדה במקור ועד סיום המהלך מהקול קורא הקודם ייכנסו 1.5 מיליון תושבים.

<יורם הורוביץ: בקול קורא הנוכחי, שאתם מתבקשים לאשר את התקציב עבורו, ייכנסו עוד מיליון תושבים.

משה גפני: כמה רשויות ייכנסו בפרויקט הזה?

<יורם הורוביץ: יש כאן 76 רשויות ובתוך זה צריך למעלה מ-300 מיליון שקל.

<יורם הורוביץ: זה בשיפוט.

<יורם הורוביץ: חלק מהרשויות לא נוכל לאשר להן לא בגלל היעדר תקציב - - -

אורית סטרוק: זה בדיוק מה שאנחנו רוצים לדעת.

אורית סטרוק: מי יקבל ומי לא?

<יורם הורוביץ: אני מסביר.

משה גפני: הסברת בסדר גמור.

<יורם הורוביץ: יש קריטריונים.

<יורם הורוביץ: בסופו של דבר ידורגו הרשויות בהתאם לקריטריונים.

<יורם הורוביץ: עד איפה שיספיקו אותם 260 מיליון שקלים, עד שם.

משה גפני: חברת הכנסת סטרוק ואני שואלים: יש לכם כסף אבל אתם צריכים יותר ממה שיאשרו פה.

משה גפני: יהיו כמה שעומדים בכל הקריטריונים ועברו את כל הניקוד אבל אין כסף לתת להם.

משה גפני: מי יהיו הרשויות שזוכות בזה ומי לא?

<יורם הורוביץ: זה לא בוודאות שלא יהיה לנו מספיק כסף.

משה גפני: אתם אומרים שצריך יותר מ-300 מיליון ויש לכם רק 260 מיליון.

<יורם הורוביץ: אני אומר שהגישו בקשות ביותר מ-300 מיליון.

משה גפני: נניח שכולם בסדר.

<יורם הורוביץ: זה לא עובד כך.

ניסן סלומינסקי: יש לכם דירוג?

ניסן סלומינסקי: זה לא או שעברת או לא, זה הולך לפי דירוג.

<יורם הורוביץ: בוודאי.

<יורם הורוביץ: דירוג ושיפוט.

ניסן סלומינסקי: יש רשות שתקבל 100 נקודות, לפי הקריטריונים ואז אתה חותך.

<יורם הורוביץ: כן.

<יורם הורוביץ: יכול להיות שה-260 מיליון שקלים יספיקו לכל הרשויות שהגישו בקשות ויכול להיות שלו.

<יורם הורוביץ: אנחנו נחתוך עד גובה התקציב.

אורית סטרוק: יש לך את רשימת כל הרשויות שהגישו?

<יורם הורוביץ: הנה הרשימה.

אורית סטרוק: אתה יודע מי יזכה?

<יורם הורוביץ: לא, זה נמצא עכשיו בתהליך של שיפוט.

חמד עמאר: אותם 31 ישובים שנמצאים ממשיכים?

<יורם הורוביץ: הם ממשיכים.

<יורם הורוביץ: פה מדובר על רשויות חדשות.

ניסן סלומינסקי: אורית, הוא לא עושה את זה עד שלא יהיה לו אישור תקציבי.

<יורם הורוביץ: לא רק זה, אני עוד לא גמרתי לשפוט אותם.

<יורם הורוביץ: עוד אין לי את הדירוג הסופי.

אורית סטרוק: זאת שאלה של הביצה והתרנגולת.

אורית סטרוק: אנחנו מאשרים ואנחנו לא יודעים למי אנחנו מאשרים.

ניסן סלומינסקי: נכון.

ניסן סלומינסקי: הוא גם לא יודע.

ניסן סלומינסקי: את מאשרת סכום.

ניסן סלומינסקי: אם יישארו עוד, תהיה עוד העברה.

ניסן סלומינסקי: בפעם הקודמת הוא הצליח להכניס 31 רשויות.

ניסן סלומינסקי: עכשיו הוא יכניס עוד.

ראובן ריבלין: כי אפשר להתנגד לכל פרט ופרט של כל שר, אנחנו נשמש פה במקום השרים.

ראובן ריבלין: ביקורת בסדר אבל לא לעשות דבר - - -

ניסן סלומינסקי: מבקש לקבל את הרשימה של 31 הקודמים שקיבלו, לקבל את הקול הקורא עם הקריטריונים ואת הרשימה של כל אלה שהגישו עכשיו.

ניסן סלומינסקי: אחרי שתעשו את השיפוט אנחנו רוצים לקבל את הרשימה.

משה גפני: מה קורה אם כולם עומדים בקריטריונים והכסף לא מספיק?

משה גפני: האם יכול להיות מצב שהשר להגנת הסביבה יחליט שהוא מעדיף - - -

ניסן סלומינסקי: אנחנו מבקשים את הרשימה עם הקריטריונים.

משה גפני: יכול להיות שהשר להגנת הסביבה יעדיף ישובים ביהודה ושומרון?

משה גפני: זאת שאלה.

ניסן סלומינסקי: הוא יעביר לנו את הרשימה.

<יורם הורוביץ: אין לשר להגנת הסביבה שום סמכות להתערב מי תהיינה הרשויות זה שיפוט בוועדת תמיכות.

<יורם הורוביץ: יושב שם החשב, יושב יועץ משפטי ואנשי מקצוע.

יעקב ליצמן: אם היו מאשרים את מיר, לא היינו שואלים הרבה שאלות.

ניסן סלומינסקי: מי בעד לאשר את פניה מס' 5 ו-6, בכפוף לזה שתעביר את כל מה שביקשנו.

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: העברה אושרה.

יעקב ליצמן: מבקש רביזיה.

ניסן סלומינסקי: פניה מס' 65.

<אלכס קגנוב: ישנה פנייה מס' 91 שעולה כל יום 50,000 שקלים אם היא לא עוברת.

ניסן סלומינסקי: את צודקת.

ניסן סלומינסקי: פניה מס' 91.

<אלכס קגנוב: הפנייה נועדה להעברת 580,724,000 שקלים מהרזרבה לעמידה ביעד ההוצאה בסעיף גמלאות ופיצויים לתכנית הסדר קרנות הפנסיה.

<אלכס קגנוב: בהתאם לקרנות הפנסיה משנת 2003, שעוגן בחוק הפיקוח על שירותים פיננסיים, המדינה מחויבת להעביר סך של 78.4 מיליארד שקלים במונחי 2003, כשהסכום הזה הוא צמוד לריבית ריאלית של 4% והצמדה למדד.

יעקב ליצמן: למה הבאתם את זה רק עכשיו?

<אלכס קגנוב: תכף אסביר.

<אלכס קגנוב: כל יום שאנחנו לא מעבירים את הסכום של 600 מיליון, זה עולה סדר גודל של 50,000 שקלים בכל יום כי אנחנו לא יכולים לבצע.

סתיו שפיר: למה זה לא נמצא בתקציב?

<אלכס קגנוב: הוא נמצא בתקציב.

<אלכס קגנוב: הוא בתכנית המקורית תוקצב 2.4.

<אלכס קגנוב: זה נמצא ברזרבה לעמידה ביעד ההוצאה של אותו סעיף.

<אלכס קגנוב: זאת התכלית של הכסף הזה.

ראובן ריבלין: עד שלא הושג הסדר לא יכולים היו לאשר.

ראובן ריבלין: הם צודקים, פה זה לא איזו קומבינה שרצו להעלים ברמת אישור התקציב איזו הוצאה.

ראובן ריבלין: פה הכסף מיועד לקצבאות.

<אלכס קגנוב: חבר הכנסת ריבלין, אני אתקן.

<אלכס קגנוב: ההסדר הוא הסדר ותיק.

<אלכס קגנוב: הסכום הוא 78.3 מיליארד שקלים במחירי 2003.

<אלכס קגנוב: למדינה אין יכולת וגם לא תהיה יכולת להעביר את הסכום הזה בסכום חד פעמי למרות שאנחנו צוברים ריבית והצמדה מאוד גבוהים עליו.

יעקב ליצמן: האם הקרנות פנסיה של יעל אנדרון כלולות בהסדר הזה?

יעקב ליצמן: האם קרנות הפנסיה שיעל אנדרון היתה המנהלת שלהם כלולים בהסדר?

<אלכס קגנוב: קרנות הפנסיה שיש להם 800,000 כלולים בהסדר הפנסיה.

יעקב ליצמן: האם יעל אנדרון טיפלה בבקשה הזאת?

<אלכס קגנוב: יעל אנדרון לא טיפלה בבקשה.

יעקב ליצמן: כמה כסף פנסיה הולכת לקבל מהפנייה הזאת?

<אלכס קגנוב: הפניה עומדת על סכום של 580 מיליון שקלים.

ראובן ריבלין: הרי היא לא דואגת לפנסיה של עצמה.

ראובן ריבלין: חבר כנסת חבר קיבוץ לא יכול להתייחס בדבר שמתייחס לקיבוץ שלו עצמו.

ראובן ריבלין: אם זה מתייחס לכל הקיבוצים, הוא רשאי גם רשאי.

ניסן סלומינסקי: טיפלנו במס הכנסה, זה חל גם על כולנו.

מיכל בירן: לא הבנתי למה זה לא היה בתקציב.

<אלכס קגנוב: זה היה בתקציב.

<אלכס קגנוב: אנחנו לא מעבירים את זה לרזרבה חיצונית אלא שזה נמצא בבסיס התקציב של סעיף 12.

ניסן סלומינסקי: מפרקים אותו לחלקים.

<אלכס קגנוב: סעיף 12 משמש הן לתשלומי הגמלאות של עובדי המדינה לתשלום הפנסיה התקציבית והן לתשלומים לחבויות פנסיוניות של המדינה, אם מכוח הסכמים.

<אלכס קגנוב: למשל, חבויות פנסיוניות למועצת חבל עזה שפורקה והמחויבויות הפנסיוניות עברו למדינה.

<אלכס קגנוב: כל המחויבויות הפנסיוניות נמצאות בסעיף 12.

<אלכס קגנוב: הרזרבה הזאת היא רזרבה של סעיף 12 שאנחנו משחררים בהתאם לסעיף.

<אלכס קגנוב: מכיוון שאנחנו נמצאים לקראת סוף השנה ובגמלאות בדרך-כלל אין הפתעות, אנחנו משלמים את מה שאנחנו משלמים.

<אלכס קגנוב: אנחנו מבקשים לשחרר את הרזרבה הזאת ולהעביר אותה מהרזרבה הכללית של הסעיף הזה לתוך התכנית שמיועדת להסדר קרנות הפנסיה.

מיכל בירן: אני מצטערת אבל עדיין לא הבנתי למה מכיוון שעל ההסדר של קרנות הפנסיה אתם יודעים בספציפי כמה כסף הייתם צריכים, למה צריך להעביר לכם ברזרבה.

<אלכס קגנוב: אנחנו לא יודעים בספציפית.

<אלכס קגנוב: הסעיף הזה משמש לשורה ארוכה של התחייבויות.

ראובן ריבלין: עם כל הכבוד, אנחנו אישרנו בתקציב לפנסיה סכום.

ראובן ריבלין: הייעוד של הסכום שאנחנו מעבירים אינו משתנה.

ניסן סלומינסקי: מי בעד אישור העברה 91.

ניסן סלומינסקי: בעד – רוב

ניסן סלומינסקי: נמנעים – 1

יצחק כהן: מבקש רביזיה

ניסן סלומינסקי: ההעברה אושרה.

ניסן סלומינסקי: על הרביזיות נדון ביום שלישי.

ניסן סלומינסקי: לאלה שהגישו את הרביזיה על הבקשה הזאת, היא טוענת שכל עיכוב של יום עולה כסף למדינה על הריביות.

ניסן סלומינסקי: השאלה האם אתם רוצים להשאיר את זה עוד שבוע עם הפסד של כספים.

יצחק כהן: אני מוריד את הרביזיה.

ניסן סלומינסקי: הפניה אושרה בלי רביזיה.

ניסן סלומינסקי: הישיבה נעולה.